pythainlp/thai-wiki-dataset-v4 huggingface dataset:
ฌูแซ ซารามากู

ฌูแซ ดึ โซซา ซารามากู (16 พฤศจิกายน ค.ศ. 1922 – 18 มิถุนายน ค.ศ. 2010) เป็นนักเขียนนวนิยายและความเรียง นักเขียนบทละคร กวี นักแปล และนักหนังสือพิมพ์ชาวโปรตุเกส เขาได้รับรางวัลกามอยช์ (รางวัลนักเขียนภาษาโปรตุเกส) ประจำปี ค.ศ. 1995 และรางวัลโนเบลสาขาวรรณกรรมประจำปี ค.ศ. 1998 นอกจากนี้ยังได้รับการพิจารณาว่าเป็นผู้ที่ทำให้งานร้อยแก้วภาษาโปรตุเกสเป็นที่รับรู้อย่างดีในระดับนานาชาติ
นวนิยายของซารามากูมักมีเค้าโครงสถานการณ์อัศจรรย์ เขากล่าวถึงประเด็นจริงจังต่าง ๆ โดยมีอารมณ์ร่วมไปกับมนุษยภาวะและการแยกอยู่โดดเดี่ยวของชีวิตแบบเมืองในปัจจุบัน ตัวละครของเขาต้องต่อสู้กับความต้องการสร้างความสัมพันธ์กับตัวละครอื่น ๆ ทั้งในระดับบุคคลและในระดับสังคม แต่ในขณะเดียวกันก็ยังต้องการความเป็นปัจเจกและค้นหาความหมายและเกียรติภูมินอกโครงสร้างทางการเมืองและเศรษฐกิจ แฮเริลด์ บลูม นักวิจารณ์วรรณกรรมชาวอเมริกัน พรรณนาซารามากูว่าเป็น "นักเขียนนวนิยายที่มีพรสวรรค์ที่สุดที่ยังมีชีวิตอยู่บนโลกทุกวันนี้" ใน ค.ศ. 2003 และกล่าวว่า เขาถือว่าซารามากูเป็น "ส่วนหนึ่งของบัญญัติตะวันตกอย่างถาวร" ใน ค.ศ. 2010 ส่วนเจมส์ วุด นักวิจารณ์วรรณกรรมชาวอังกฤษ ยกย่อง "น้ำเสียงอันเป็นเอกลักษณ์ในบันเทิงคดีของเขา เพราะเขาเล่าเรื่องในนวนิยายราวกับว่าเขาเป็นคนที่ทั้งชาญฉลาดและไม่รู้เรื่องรู้ราว"
หนังสือของซารามากูจำหน่ายได้มากกว่าสองล้านเล่มเฉพาะในโปรตุเกสประเทศเดียว และงานเขียนของเขายังได้รับการแปลเป็นภาษาต่าง ๆ ถึง 25 ภาษา ในฐานะผู้สนับสนุนเรียกร้องลัทธิคอมมิวนิสต์แบบอิสรนิยม ซารามากูได้วิพากษ์วิจารณ์สถาบันต่าง ๆ อย่างพระศาสนจักรคาทอลิก สหภาพยุโรป และกองทุนการเงินระหว่างประเทศเป็นต้น ในฐานะผู้ถืออเทวนิยม เขาเสนอว่าความรักเป็นเครื่องมือสำหรับการพัฒนามนุษยภาวะ ใน ค.ศ. 1992 รัฐบาลโปรตุเกสสมัยนายกรัฐมนตรีอานีบัล กาวากู ซิลวา มีคำสั่งให้ถอนเรื่อง ("พระวรสารตามพระเยซูคริสต์") ออกจากการตัดสินรางวัลอาริสเทออน (Aristeion Prize) ในรอบสุดท้ายโดยอ้างว่างานชิ้นนี้มีเนื้อหาดูหมิ่นศาสนา ซารามากูรู้สึกท้อใจกับการตรวจพิจารณาทางการเมืองเช่นนี้ จึงลี้ภัยไปยังเกาะลันซาโรเตของสเปนและอาศัยอยู่ที่นั่นจนกระทั่งเสียชีวิตใน ค.ศ. 2010
ซารามากูเป็นสมาชิกก่อตั้งของแนวหน้าแห่งชาติเพื่อการปกป้องวัฒนธรรม  ในลิสบอนเมื่อ ค.ศ. 1992 และเป็นผู้ก่อตั้งสภานักเขียนยุโรป (European Writers’ Parliament) ร่วมกับออร์ฮัน พามุค
ตลาดน้ำ

ตลาดน้ำ คือพื้นที่ชุมชนเพื่อซื้อขายของต่าง ๆ ทางน้ำ โดยมีเรือเป็นพาหนะในการบรรทุกสินค้า สามารถพบตลาดน้ำได้ในประเทศไทย อินโดนีเซีย เวียดนาม ศรีลังกา บังกลาเทศ และอินเดีย
ประเทศไทย.
ในประเทศไทย แต่เดิมเรียกว่า ตลาดท้องน้ำ จนกระทั่งในสมัยรัชกาลที่ 6 จึงเปลี่ยนมาเรียกว่า ตลาดน้ำ แทน
ในอดีตแม่น้ำลำคลองเป็นเส้นทางคมนาคมที่สำคัญ ผู้คนมักตั้งบ้านเรือนและทำสวนทำไร่ริมน้ำ จึงถูกลำเลียงโดยเรือไปยังผู้ซื้อเกิดเป็นตลาดขึ้น ในกรุงเทพมหานครเป็นที่ตั้งของชุมชนชาวสวนตั้งแต่สมัยกรุงศรีอยุธยา เรียกว่าชุมชนสวนบางกอก มีการขุดคลองผันน้ำเข้าสวนเป็นจำนวนมาก เกิดเป็นโครงข่ายคูคลอง ในแต่ละพื้นที่มีผลผลิตที่แตกต่างกัน อาทิ ลางสาดคลองสาน ส้มบางมด ส้มโอวัดจันทร์ เป็นต้น จึงทำให้เกิดการแลกเปลี่ยนสินค้ากัน จนเกิดขึ้นเป็นตลาดน้ำ ในสมัยรัตนโกสินทร์ตอนต้น ตลาดน้ำที่สำคัญแห่งแรก น่าจะเป็นปากคลองตลาด ซึ่งอยู่ระหว่างป้อมจักรเพชร และป้อมผีเสื้อ ตลาดน้ำในต้นรัตนโกสินทร์ ได้แก่ ตลาดน้ำบางกอกน้อย ตลาดน้ำคลองบางหลวง ตลาดน้ำวัดทอง ตลาดน้ำวัดไทร ตลาดน้ำวัดคลองดาวคะนอง ตลาดน้ำคลองมหานาค ตลาดน้ำคลองคูพระนครเดิม ตลาดน้ำคลองดำเนินสะดวก ตลาดน้ำคลองโพหัก ตลาดน้ำอัมพวา ตลาดท่าคา ตลาดน้ำบ้านกระแชง ฯลฯ 
ในช่วงรัชสมัยรัชกาลที่ 5 ถือเป็นยุคสมัยของตลาดน้ำและชุมชนเกษตรกรรม มีการขุดคลองสำคัญได้แก่ คลองดำเนินสะดวกและคลองภาษีเจริญ เพื่อเชื่อมโยงแม่น้ำท่าจีน แม่น้ำเจ้าพระยา และแม่น้ำแม่กลอง ทำให้เกิดเครือข่ายเชื่อมโยงแม่น้ำขึ้น ส่งผลทำให้เกิดตลาดน้ำมากมาย 
ภายหลังปี 2500 รัฐได้ตระหนักถึงการพัฒนาชุมชน ทั้งในด้านเศรษฐกิจและสังคมแบบตะวันตก มีการตัดถนนเข้าสู่ชุมชน มีการพัฒนาระบบชลประทาน ตลอดจนระบบสาธารณูปโภคต่าง ๆ ทำให้พื้นที่เกษตรกรรมลดลง วิถีชีวิตทางน้ำจึงลดลง และนับแต่ปี 2520 ตลาดน้ำในกรุงเทพฯและปริมณฑลได้สิ้นสุดเกือบทั้งหมด จนในช่วงปี 2540 เกิดกระแสการท่องเที่ยวเชิงอนุรักษ์ ประกอบกับทางรัฐมีนโยบายส่งเสริมการท่องเที่ยวในประเทศไทย ทำให้มีการฟื้นฟูตลาดน้ำขึ้นมาใหม่ 
ในปัจจุบัน มีตลาดน้ำในกรุงเทพมหานครและปริมณฑล ได้แก่ ตลาดน้ำบางพลี ตลาดน้ำบางน้ำผึ้ง ตลาดน้ำบางหัวเสือ ตลาดน้ำวัดสะพาน ตลาดน้ำตลิ่งชัน ตลาดน้ำวัดจำปา ตลาดน้ำคลองลัดมะยม ตลาดน้ำดอนหวาย ตลาดน้ำบางคูเวียง ตลาดน้ำแสงสิริธรรม ตลาดน้ำไทรน้อย ตลาดน้ำลำพญา ตลาดน้ำคลองบางหลวง และตลาดน้ำขวัญ-เรียม 
ส่วนในต่างจังหวัด ได้แก่ ตลาดน้ำอัมพวา ตลาดน้ำทุ่งบัวชม ตลาดน้ำอโยธยา ตลาดน้ำดำเนินสะดวก ตลาดน้ำสี่ภาค ตลาดน้ำหัวหินสามพันนาม ตลาดน้ำหัวหิน ตลาดน้ำบางน้อย ตลาดน้ำคลองแห ตลาดน้ำบางคล้า ตลาดน้ำปากช่อง ตลาดน้ำท่าคา ตลาดน้ำวัดตะเคียน
อินโดนีเซีย.
ตลาดน้ำในประเทศอินโดนีเซียเป็นแหล่งค้าขายสินค้าหลากหลายประเภท รวมถึงมีการขายของบนเรือ เดิมทีตลาดน้ำไม่ได้มีไว้สำหรับเป็นแหล่งท่องเที่ยว แต่มีความสำคัญในเมืองที่มีแม่น้ำสายใหญ่ โดยเฉพาะเมืองในกาลีมันตันและสุมาตรา อย่างไรก็ตามตลาดน้ำเปลี่ยนมาเป็นแหล่งท่องเที่ยว โดยเฉพาะเมืองในกาลีมันตัน
อินเดีย.
มีตลาดน้ำที่เมืองศรีนครในรัฐชัมมูและกัศมีร์ บริเวณทะเลสาบดาล เปิดทำการทุกวัน โดยค้าขายบริเวณริมฝั่งของทะเลสาบ
ชูโจฮิเมะ

ชูโจฮิเมะ หรือ ฮาเซฮิเมะ (; โรมาจิ: "Chūjō-hime") เอกสารหลายแห่งระบุว่านางเป็นธิดาของฟูจิวาระ โนะ โทโยนาริ เธอหลบหนีการลอบสังหารจากแม่เลี้ยงด้วยการบวชเป็นภิกษุณีที่วัดไทมะเดระในเมืองนาระโดยใช้นามว่า เซ็นชินนิ และฉายาทางธรรมว่า ฮนโย  เรื่องราวของเธอได้กลายเป็นนิทานพื้นบ้าน เนื้อหามุ่งเน้นไปที่ความกตัญญูกตเวที บ้างก็กล่าวว่าเรื่องดังกล่าวเป็น "ซินเดอเรลลาฉบับญี่ปุ่น"
ประวัติ.
กล่าวกันว่าชูโจฮิเมะเป็นธิดาของขุนนางในวังหลวงจากสกุลฟูจิวาระที่เกิดกับมารดาซึ่งเป็นเจ้าหญิง เรื่องราวเบื้องกำเนิดของเธอขัดแย้งกันหลายแห่ง แต่โดยมากเชื่อว่าเธอเกิดในศตวรรษที่ 8 ตรงกับรัชสมัยของจักรพรรดิโชมุ เป็นธิดาของฟูจิวาระ โนะ โทโยนาริ แต่หลักฐานบางแห่งก็อ้างว่าเธอเป็นธิดาของฟูจิวาระ โนะ โทโยชิเงะ บางฉบับก็ระบุว่าเธอคือกวนอิมกลับชาติมาเกิดก็มี ท้องเรื่องระบุว่ามารดาของเธอเป็นคนมีบุตรยาก จึงขอพรจากกวนอิมให้ตนมีลูกสาว โดยแลกกับชีวิตของตน ครั้นชูโจฮิเมะมีอายุได้สามขวบ มารดาก็เสียชีวิต ส่วนบิดาสมรสใหม่
เนื้อหาในหลาย ๆ แห่งระบุว่าภรรยาใหม่ของพ่อมักข่มเหงคะเนงร้ายต่อชูโจฮิเมะ บางฉบับระบุถึงความโหดร้ายของแม่เลี้ยงนี้ว่านางสั่งให้ชูโจฮิเมะไปที่ภูเขาหวังให้อดตายที่นั่น บางฉบับก็ว่าชูโจฮิเมะยังคงอาศัยอยู่ที่บ้านและคัดลอกพระสูตรโดยหวังว่าผลบุญจะส่งให้มารดาไปสู่พุทธเกษตร แต่การกระทำเหล่านี้ไม่เป็นที่ต้องใจของแม่เลี้ยง เป็นเหตุที่ทำให้เธอถูกลอบทำร้าย ทว่าเธอได้รับการช่วยเหลือจากภิกษุณีจากวัดไทมะเดระก่อนอุปสมบทเป็นภิกษุณี เมื่อเข้าสู่ร่มกาสาวพัสตร์ ก็ได้ประพฤติตนตามระเบียบอย่างเคร่งครัดรวมทั้งบำเพ็ญกัมมัฏฐาน จนได้รับสมญาว่าเป็น "พระพุทธเจ้าที่มีชีวิต" ในช่วงเวลาดังกล่าวเธอใช้เวลาว่างไปกับงานประดิษฐ์และงานเย็บปักถักร้อย
ชูโจฮิเมะทอผ้าจากใยบัวและวาดภาพมณฑลไทระซึ่งแสดงถึงภาพแดนพุทธเกษตร กล่าวกันว่าเธอทำทุกอย่างเหล่านี้ได้ในคืนเดียว บางฉบับก็ว่าเธอขอพรจากพระอมิตาภพุทธะและได้รับการช่วยเหลือจนเป็นผลสำเร็จ
วังเกอเลียน

วังเกอเลียน  เป็นหมู่บ้านในรัฐปะลิส ประเทศมาเลเซีย ตั้งอยู่ที่ชายแดนมาเลเซีย–ไทย ตัวหมู่บ้านเป็นที่โด่งดังเพราะมีนักท่องเทียวมาเที่ยวที่ตลาดริมชายแดนทั้งสองฝั่ง แต่อย่างไรก็ตาม หมู่บ้านนี้เสียความโด่งดังไป เนื่องจากการมีการพบสุสานหมู่ (Mass Graves) ของเหยื่อจากการค้ามนุษย์ในปี ค.ศ. 2015
ภูมิศาสตร์.
วังเกอเลียนตั้งอยู่ทางเหนือของรัฐปะลิส และเป็นหนึ่งในหมู่บ้านที่อยู่ทางเหนือสุดในคาบสมุทรมาเลย์ ตั้งอยู่ที่ตีนภูเขานากาวัน (Nakawan Range) และล้อมรอบด้วยภูเขา โดยมีถนน R15 ที่เชื่อมต่อวังเกอเลียนกับส่วนอื่นของรัฐปะลิสซึ่งอยู่ห่างไป 10 กิโลเมตร ทางทิศใต้ ส่วนทางเหนือคือชายแดนไปประเทศไทยอยู่ห่างไป 4 กิโลเมตร ทางตะวันออกคือปาดังเบซาร์ ซึ่งเป็นทางผ่านแดนหลักของรัฐปะลิสอยู่ห่างไป 20 กิโลเมตร และทางใต้คือกันการ์ เมืองหลวงของรัฐ อยู่ห่างไป 33 กิโลเมตร
สถานที่ท่องเที่ยว.
ตลาดชายแดน.
ตัวหมู่บ้านเป็นสถานที่ท่องเที่ยวที่รู้จักกันทั้งนักท่องเที่ยวและคนในท้องถิ่น เพราะมีตลาดอยู่ทั้งสองฝั่ง ทางรัฐบาลไทยและมาเลเซียอนุญาตให้ผู้คนข้ามประเทศได้โดยทางฝั่งมาเลย์ต้องแสดงบัตรประจำตัวก่อนถึงจะผ่านได้ แต่ฝั่งไทยสามารถข้ามได้โดยไม่ต้องแสดงอะไรทั้งสิ้น โดยที่ทั้งสองประเทศมีข้อแม้ให้ไปไม่ห่างจากชายแดนภายในรัศมี 1 กิโลเมตร
ความโด่งดังของตลาดได้เพิ่มขึ้นเพราะทางรัฐบาลมาเลย์ทำให้การผ่านแดนรัดกุมมากขึ้น สืบเนื่องจากการพบสุสานหมู่ของเหยื่อจากการค้ามนุษย์ และค่ายขนส่งที่ผิดกฎหมายในป่าบริเวณใกล้เคียงเมื่อปี ค.ศ. 2015 จนถึงเดือนเมษายนของปีเดียวกัน ทางรัฐบาลมาเลเซียได้หยุดโครงการนี้ เพื่อไม่ให้มีเหยื่อจากการค้ามนุษย์ที่ประเทศไทยเข้ามาในประเทศมาเลเซียได้
ด่านผ่านชายแดน.
วังเกอเลียนเป็นหนึ่งในสองด่านชายแดนระหว่างมาเลเซียกับไทยในรัฐปะลิส โดยอีกอันหนึ่งคือปาดังเบซาร์ โดยอีกฝั่งหนึ่งของชายแดนวังเกอเลียนคือตำบลวังประจันในอำเภอควนโดน จังหวัดสตูล ภาคใต้ของประเทศไทย
สุสานหมู่วังเกอเลียน.
ในปี ค.ศ. 2015 มีการค้นพบสุสานหมู่ซึ่งเชื่อว่าเป็นชาวโรฮีนจาที่ตกเป็นเหยื่อการค้ามนุษย์ในป่าทางตอนเหนือของวังเกอเลียนในเขตที่มีชื่อว่าวังบุรมา มีรายงานว่ามีศพกว่า 139 คน และค่ายกักกัน 29 แห่งในระหว่างการปฏิบัติการของตำรวจมาเลเซีย ทางตำรวจบอกว่าค่ายถูกทำลายก่อนการการสืบสวนจะเสร็จสิ้น
การทัพฟิลิปปินส์ (ค.ศ. 1944–1945)

การทัพฟิลิปปินส์, ยุทธการที่ฟิลิปปินส์ หรือการปลดปล่อยฟิลิปปินส์(Filipino: "Kampanya sa Pilipinas", "Labanan sa Pilipinas" & "Liberasyon ng Pilipinas"), (ปฏิบัติการทหารเสือที่ 1, 2, และ 3) (Filipino: Operasyon "Mosketero I", "II", "at" "III"), เป็นการทัพของสหรัฐและฟิลิปปินส์เพื่อที่จะเอาชนะและขับไล่กองทัพจักรวรรดิญี่ปุ่นที่ยึดครองฟิลิปปินส์ในช่วงสงครามโลกครั้งที่สอง กองทัพบกญี่ปุ่นได้เข้ายึดครองฟิลิปปินส์เอาไว้ทั้งหมดในช่วงครึ่งแรกของปี ค.ศ. 1942 การปลดปลดปล่อยฟิลิปปินส์ได้เริ่มต้นขึ้นด้วยการยกพลขึ้นบกที่เกาะเลเตย์ ทางด้านตะวันออกของฟิลิปปินส์ เมื่อวันที่ 20 ตุลาคม ค.ศ. 1944 กองทัพสหรัฐและเครือจักรภพ ฟิลิปปินส์ได้มีความคืบหน้าในการปลดปล่อนดินแดนและเกาะต่างๆ เมื่อกองทัพญี่ปุ่นในฟิลิปปินส์ได้รับคำสั่งให้ยอมจำนนจากกรุงโตเกียว เมื่อวันที่ 15 สิงหาคม ค.ศ. 1945 ภายหลังจากการทิ้งระเบิดปรมาณูบนแผ่นดินใหญ่ของญี่ปุ่นและโซเวียตบุกครองแมนจูเรีย
อัสทรัลเชน

อัสทรัลเชน  เป็นเกมแอ็กชันที่พัฒนาโดยแพลตินัมเกมส์ และจัดจำหน่ายโดยนินเท็นโด สำหรับเครื่องเล่นเกมลูกผสมนินเท็นโด สวิตช์ ซึ่งได้รับการกำกับโดยทากาฮิซะ ทาอูระ ที่ก่อนหน้านี้เคยเป็นผู้ออกแบบนำให้กับ โดยอยู่ในภายใต้การควบคุมดูแลของฮิเดกิ คามิยะ ที่เป็นผู้สร้างเกมชุดเดวิลเมย์ครายและบาโยเน็ตตา ในส่วนของการออกแบบตัวละครนั้นได้รับการออกแบบโดยศิลปินมังงะที่ชื่อมาซากาซุ คัตสึระ เริ่มออกวางจำหน่ายทั่วโลกเมื่อวันที่ 30 สิงหาคม พ.ศ. 2562
โฮจิ้น

โฮจิ้น (มีชีวิตในช่วง ค.ศ. 190–192) มีชื่อในภาษาจีนกลางว่าหู เจิ่น  มีชื่อรองว่า เหวินไฉ  เป็นนายทหารของขุนศึกตั๋งโต๊ะในช่วงปลายราชวงศ์ฮั่นตะวันออกของจีน โฮจิ้นเป็นคนผู้ทรงอิทธิพลจากแคว้นเลียงจิ๋ว (涼州 "เหลียงโจว")
ประวัติ.
ในปี ค.ศ. 191 โฮจิ้นถูกส่งไปหยางเหริน (陽人; เชื่อว่าปัจจุบันคืออำเภอเวินเฉฺวียน เมืองหรู่โจว มณฑลเหอหนาน) พร้อมทหาร 5,000 นายเพื่อไปต้านทานการบุกของซุนเกี๋ยนจากทางทิศใต้ โฮจิ้นไม่ถูกกันกับกับลิโป้นายทหารของตั๋งโต๊ะด้วยกันที่เป็นผู้คุมกองทหารม้า ลิโป้แพร่ข่าวลือก่อกวนกองกำลังของโฮจิ้น กองกำลังของโฮจิ้นจึงถูกซุนเกี๋ยนตีแตกพ่าย 
หลังจากตั๋งโต๊ะถูกลอบสังหารในปี ค.ศ. 192 โฮจิ้นรับราชการสืบต่อมากับราชสำนักภายใต้การควบคุมของอ้องอุ้น แต่โฮจิ้นก็ไม่พอใจความหยิ่งยโสของอ้องอุ้น เมื่อลิฉุยและกุยกีผู้ภักดีต่อตั๋งโต๊ะได้ก่อกบฏต่อราชสำนัก อ้องอุ้นให้โฮจิ้นพร้อมด้วยหยาง ติ้ง (楊定) และซีเอ๋งไปรบหรืออาจไปเจรจาต่อรองกับฝ่ายกบฏ แต่โฮจิ้นและหยาง ติ้งกลับเข้าร่วมกับฝ่ายลิฉุยและกุยกีภายในไม่นานหลังจากซีเอ๋งถูกสังหารในการรบ 
เมื่อลิฉุยและกุยกียึดได้เมืองหลวงเตียงฮันจากอ้องอุ้น โฮจิ้นได้มีตำแหน่งเป็นซือลี่เซี่ยวเว่ย์ (司隸校尉) ในสังกัดของลิฉุยและกุยกี โฮจิ้นใช้อำนาจในตำแหน่งนี้ใส่ร้ายตั้งข้อหาเท็จให้กับข้าราชการท้องถิ่นชื่อโหยว อิน (游殷) ซึ่งไม่ถูกกันกับโฮจิ้น และตัดสินโทษให้นำโหยว อินไปประหารชีวิต ไม่กี่เดือนต่อมาโฮจิ้นล้มป่วยและเสียชีวิต กล่าวกันว่าวิญญาณของโหยว อินมาหลอกหลอนโฮจิ้นจนล้มป่วย
ในนิยาย"สามก๊ก".
ในนิยายอิงประวัติศาสตร์ประพันธ์ในศตวรรษที่ 14 เรื่อง"สามก๊ก" โฮจิ้นถูกสังหารโดยเทียเภานายทหารของซุนเกี๋ยนระหว่างทำศึกในยุทธการที่ด่านกิสุยก๋วนซึ่งเป็นสงครามสมมติในนิยาย
อำเภอคยา

อำเภอคยา เป็นหนึ่งในสามสิบแปดอำเภอของ รัฐพิหาร ประเทศอินเดีย ก่อตั้งขึ้นเมื่อวันที่ 3 ตุลาคม ค.ศ. 1865 อำเภอมีเขตแดนร่วมกับ รัฐฌารขัณฑ์ ไปทางทิศใต้ เมืองคยาเป็นทั้งศูนย์กลางและเมืองใหญ่อันดับสองใน รัฐพิหาร
อัสตร้าหลงจักรวาล

อัสตร้าหลงจักรวาล  เป็นมังงะชุดสัญชาติญี่ปุ่นที่เขียนและวาดภาพประกอบโดยเค็นตะ ชิโนฮาระ เริ่มเผยแพร่ผ่านทางเว็บไซต์และแอปที่ชื่อโชเน็งจัมป์พลัส ของสำนักพิมพ์ชูเอชะ ในระหว่างเดือน พฤษภาคม พ.ศ. 2559 ถึง ธันวาคม พ.ศ. 2560 โดยได้รับการจัดพิมพ์เป็นหนังสือรวมเล่มทั้งหมด 5 เล่ม ต่อมาได้รับการดัดแปลงเป็นอนิเมะที่ผลิตโดยลาร์ก เริ่มออกฉายทางโทรทัศน์เมื่อวันที่ 3 กรกฎาคม พ.ศ. 2562
ให้เสียงโดย: ยูสึเกะ โคบายาชิ (ดรามาซีดี), โยชิมาสะ โฮโซยะ (อนิเมะ)
ให้เสียงโดย: อายากะ สึวะ (ดรามาซีดี), อิโนริ มินาเสะ (อนิเมะ)
ให้เสียงโดย: ไดกิ ฮามาโนะ (ดรามาซีดี), ชุนสึเกะ ทาเกอุจิ (อนิเมะ)
ให้เสียงโดย: Lynn (ดรามาซีดี), โทโมโยะ คุโรซาวะ (อนิเมะ)
ให้เสียงโดย: ไอมิ ทานากะ (ดรามาซีดี), ฮินะ คิโนะ (อนิเมะ)
ให้เสียงโดย: อายุมุ มุราเสะ (ดรามาซีดี), ริซาเอะ มัตสึดะ (อนิเมะ)
ให้เสียงโดย: เคียวสึเกะ คิตายามะ (ดรามาซีดี), โคกิ อุจิยามะ (อนิเมะ)
ให้เสียงโดย: ซาโอริ ฮายามิ (อนิเมะ)
ให้เสียงโดย: โซอิจิโร โฮชิ (ดรามาซีดี), โนบุนางะ ชิมาซากิ (อนิเมะ)
ให้เสียงโดย: ฮิโตมิ นาบาตาเมะ (อนิเมะ)
สื่อ.
มังงะ.
มังงะได้เริ่มเผยแพร่ในเดือน พฤษภาคม พ.ศ. 2559 ผ่านทางเว็บไซต์และแอปที่ชื่อโชเน็งจัมป์พลัส ของสำนักพิมพ์ชูเอชะ จนถึงเดือน ธันวาคม พ.ศ. 2560 ได้มีการเผยแพร่บทสุดท้าย โดยได้รับการจัดพิมพ์เป็นหนังสือเล่มรวมทั่งหมด 5 เล่ม
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายไทย
!width=24%|ISBN ไทย
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 4 กรกฎาคม 2559</td><td></td><td>TBA</td><td>—</td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 4 พฤศจิกายน 2559</td><td></td><td>TBA</td><td>—</td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 4 เมษายน 2560</td><td></td><td>TBA</td><td>—</td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 4 สิงหาคม 2560</td><td></td><td>TBA</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 2 กุมภาพันธ์ 2561</td><td></td><td>TBA</td><td>—</td></tr>
</table>
อนิเมะ.
ได้มีประกาศดัดแปลงคานาตะ โนะ อัสตราในรูปแบบอนิเมะโทรทัศน์ในวันที่ 5 กุมภาพันธ์ พ.ศ. 2562 ซึ่งจะแอนิเมชันโดยลาร์ก, กำกับโดยอันโด มาซาโอมิ, เขียนบทโดยไคโฮ โนริมัตสึ, ออกแบบตัวละครโดยเคโกะ คุโรซาวะ, ดนตรีโดยมาซารุ โยโกยามะและโนบุอากิ โนบุซาวะ เริ่มออกอากาศในวันที่ 3 กรกฎาคม พ.ศ. 2562 ทางช่อง เอที-เอกซ์, โตเกียวเอ็มเอกซ์, ทีวีเอ, เคบีเอส, ซัน, และบีเอส11 ในตอนแรกเป็นตอนพิเศษได้ออกอากาศหนึ่งชั่วโมงเต็ม
การตอบรับ.
มังงะได้รับการจัดอันดับที่สามในหนังสือคู่มือโคโนะ มังงะ กะ ซูโก้ย! ของสำนักพิมพ์ทาการาจิมาชะ ในฉบับปี พ.ศ. 2562 และได้ชนะรางวัลมังงะไทโชครั้งที่ 12
สโมสรฟุตบอลแบรดฟอร์ดซิตี

สโมสรฟุตบอลแบรดฟอร์ดซิตี  เป็นสโมสรฟุตบอลอาชีพในแบรดฟอร์ด มณฑลเวสต์ยอร์กเชอร์ ประเทศอังกฤษ ทีมแข่งขันในลีกทูซึ่งเป็นระดับที่สี่ของระบบลีกฟุตบอลอังกฤษ พวกเขาเป็นสโมสรฟุตบอลอาชีพแห่งเดียวในอังกฤษที่ใช้ชุดแข่งขันสีม่วงแดงและสีเหลืองอำพัน และสวมสีนี้ตลอดประวัติศาสตร์ของสโมสร พวกเขาเป็นที่รู้จักกันในชื่อเล่นต่าง ๆ เช่น "ไก่แจ้" เป็นชื่อเล่นที่ใช้บ่อยที่สุดที่ปรากฏบนยอดของตราสโมสรในปัจจุบัน คู่แข่งที่สำคัญของสโมสรนี้ในเวสต์ยอร์กเชอร์ดาร์บีได้แก่ฮัดเดอส์ฟีลด์ทาวน์และลีดส์ยูไนเต็ดซึ่งตั้งอยู่ในมณฑลเวสต์ยอร์กเชอร์เช่นกัน รวมถึงการแข่งขันแบรดฟอร์ดดาร์บีครั้งประวัติศาสตร์กับทีมนอกลีก สโมสรฟุตบอลแบรดฟอร์ด (พาร์กอะเวนิว) สนามของสโมสรคือวอลลีย์พาเรด ความจุ 25,136 คน สนามแห่งนี้เคยเกิดเหตุเพลิงไหม้สนามของแบรดฟอร์ดซิตีเมื่อวันที่ 11 พฤษภาคม ค.ศ. 1985 คร่าชีวิตผู้ชมจำนวน 56 คน
สโมสรก่อตั้งในปี ค.ศ. 1903 และได้รับเลือกเข้าสู่ฟุตบอลลีกเซคันด์ดิวิชันทันที พวกเขาเลื่อนชั้นขึ้นไปชั้นสูงสุดหลังจากที่พวกเขาคว้าแชมป์ดิวิชัน 2 ฤดูกาล 1907-08 แล้วพวกเขาก็คว้าแชมป์ฟุตบอลเอฟเอคัพ เมื่อ ค.ศ. 1911 ซึ่งยังคงเป็นเกียรติประวัติเดียวของสโมสร พวกเขาตกชั้นในปี ค.ศ. 1922 และอีกครั้งในปี ค.ศ. 1927 ก่อนที่พวกเขาจะคว้าแชมป์ดิวิชัน 3 โซนเหนือในฤดูกาล 1928-29 การตกชั้นอีกครั้งในปี ค.ศ. 1937 ทำให้สโมสรเดินหน้าคว้าแชมป์ดิวิชัน 3 โซนเหนือในปี ค.ศ. 1939 อย่างไรก็ตามการตกชั้นอีกครั้งหนึ่งในปี ค.ศ. 1962 ทำให้สโมสรตกชั้นไป ดิวิชัน 4 ที่ตั้งขึ้นใหม่
พระเจ้าชเวตองเตะ

สิริสีหสุระ ชเวตองเตะ (บางทีเรียก อโนรธาที่ 1, ค.ศ. 1313– 1339) เป็นกษัตริย์ของซะไกง์ จาก ค.ศ. 1335/36 ถึง 1339 พระองค์เข้ามามีพระราชอำนาจโดยการปลด ตราพระยา พระราชบิดาของพระองค์ สามปีต่อมาพระองค์ถูกลอบปลงพระชนม์โดยผู้ที่ภักดีของพระราชบิดา
บูกิตบูงา

บูกิตบูงา  เป็นหมู่บ้านริมชายแดนไทย-มาเลเซียในรัฐกลันตัน ประเทศมาเลเซีย โดยมีด่านพรมแดนที่ใกล้ที่สุดที่กั้นระหว่างไทยกับมาเลเซียคือสะพานบูกิตบูงา-บ้านบูเก๊ะตา ซึ่งเปิดเมื่อวันที่ 21 ธันวาคม พ.ศ. 2560 โดยอีกฝั่งหนึ่งคือเขตเทศบาลตำบลบูเก๊ะตา อำเภอแว้ง จังหวัดนราธิวาส
บูกิตบูงาอยู่ห่างจากเมืองตานะฮ์เมระฮ์ 30 กิโลเมตร ตามเส้นทางทางหลวงตะวันออก-ตะวันตก ตัวหมู่บ้านประกอบด้วยหมู่บ้านเล็ก ๆ เช่น บูกิตนังกา, เจดก, ตกเป, กัมปุงบูกิต, เรอนับ, เจอนุบ
วัดแฮดงยงกุง

วัดแฮดงยงกุง (เกาหลี: ; ฮันจา: ) เป็นวัดในอำเภอคีจัง ปูซาน ประเทศเกาหลีใต้ เดิมเรียกว่า วัดโบมุน  ก่อตั้งโดยพระอาจารย์นาองเมื่อ ค.ศ. 1376 ตรงกับยุคโครยอ วัดแห่งนี้ถูกทำลายลงหลังการบุกครองเกาหลีของญี่ปุ่น (ค.ศ. 1592–98) ก่อได้รับการบูรณปฏิสังขรณ์ช่วง ค.ศ. 1930 ก่อนเปลี่ยนชื่อเป็นวัดแฮดงยงกุงตั้งแต่ ค.ศ. 1974 เป็นต้นมา ถือเป็นวัดเพียงไม่กี่แห่งของประเทศเกาหลีใต้ที่สร้างอยู่ริมทะเล ทั้งยังตั้งอยู่ทางตะวันออกของปูซานใกล้กับหาดแฮอุนแด วัดแห่งนี้เป็นที่นิยมของนักท่องเที่ยวโดยเฉพาะวันวิสาขบูชา ซึ่งจะมีการประดับประดาไปด้วยโคมไฟกระดาษตระการตา
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 9 เขตเลือกตั้ง ซึ่งลดลงจากการเลือกตั้งครั้งก่อน 1 เขต แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้ง.
เขต 1.
เขตเลือกตั้งที่ 1 ประกอบด้วยอำเภอเมืองเชียงใหม่
เขต 2.
เขตเลือกตั้งที่ 2 ประกอบด้วยอำเภอหางดงและอำเภอสารภี
เขต 3.
เชตเลือกตั้งที่ 3 ประกอบด้วยอำเภอสันกำแพง อำเภอแม่ออนและอำเภอดอยสะเก็ด
เขต 4.
เขตเลือกตั้งที่ 4 ประกอบด้วยอำเภอสันทราย อำเภอพร้าวและอำเภอแม่แตง (เฉพาะตำบลแม่หอพระ)
เขต 5.
เขตเลือกตั้งที่ 5 ประกอบด้วยอำเภอกัลยาณิวัฒนา อำเภอสะเมิง อำเภอแม่ริมและอำเภอแม่แตง (ยกเว้นตำบลแม่หอพระ)
เขต 6.
เขตเลือกตั้งที่ 6 ประกอบด้วยอำเภอเชียงดาว อำเภอเวียงแหงและอำเภอไชยปราการ
เขต 7.
เขตเลือกตั้งที่ 7 ประกอบไปด้วยอำเภอฝางและอำเภอแม่อาย
เขต 8.
เขตเลือกตั้งที่ 8 ประกอบด้วยอำเภอสันป่าตอง อำเภอแม่วาง อำเภอดอยหล่อและอำเภอจอมทอง
เขต 9.
เขตเลือกตั้งที่ 9 ประกอบด้วยอำเภอแม่แจ่ม อำเภอฮอด อำเภอดอยเต่าและอำเภออมก๋อย
การเลือกตั้งใหม่.
เขตเลือกตั้งที่ 8.
วันที่ 24 เมษายน 2562 ที่ประชุมคณะกรรมการการเลือกตั้ง (กกต.) มีมติสั่งเพิกถอนสิทธิสมัครของ นายสุรพล เกียรติไชยากร ว่าที่ ส.ส.เขต 8 เชียงใหม่ พรรคเพื่อไทยไว้เป็นการชั่วคราวเป็นเวลา 1 ปี (การแจกใบส้ม) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 8 จังหวัดเชียงใหม่ โดยกำหนดวันเลือกตั้งใหม่คือวันที่ 26 พฤษภาคม 2562
ซึ่งในกรณีที่ถูกใบส้มและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายสุรพล เกียรติไชยากร และพรรคเพื่อไทยไม่สามารถส่งผู้สมัครคนใหม่ลงแทนได้
ทั้งนี้ หลังจากที่ผู้ได้รับเลือกตั้งซ่อม นางสาวศรีนวล บุญลือ ถูกขับออกจากพรรคอนาคตใหม่ เมื่อวันที่ 16 ธันวาคม พ.ศ. 2562 ได้ย้ายเข้าสังกัดพรรคภูมิใจไทยในเวลาต่อมา
ปฏิทินโฮโลซีน

ปฏิทินโฮโลซีน (เป็นที่รู้จักกันในชื่อ สมัยโฮโลซีน (Holocene Era) หรือ สมัยมนุษย์ (Human Era; HE) เป็นระบบการนับปีที่บวก 10,000 ปีจากปีที่ใช้ในปัจจุบัน (ค.ศ./ก่อนคริสตกาล หรือ สากลศักราช/ก่อนสากลศักราช) โดยเริ่มต้นปีแรกที่ใกล้ช่วงต้นของสมัยโฮโลซีนและการปฏิวัติยุคหินใหม่ เมื่อมนุษย์เปลี่ยนวิถีชีวิตจากคนเก็บของป่าล่าสัตว์เป็นการทำเกษตรกรรมและตั้งถิ่นฐาน. ปีปัจจุบันตามปฏิทินกริกอเรียนคือปีค.ศ.2025 เป็นปีที่ 12025 HE ตามปฏิทินโฮโลซีน. ปฏิทินโฮโลซีนถูกเสนอครั้งแรกโดยเซซาเร เอมิลิอานี (Cesare Emiliani) ในปีค.ศ.1993 (11993 HE).
ภาพรวม.
จุดประสงค์ของเซซาเร เอมิลิอานีคือการปฏิรูปปฏิทินเพื่อแก้ปัญหาของปี "คริสต์ศักราช" โดยมีหัวข้อดังนี้: 
ผลประโยชน์.
ปฏิทินโฮโลซีนทำให้การคำนวณในธรณีวิทยา, โบราณคดี, กาลานุกรมต้นไม้ และประวัติศาสตร์ง่ายขึ้น และเป็นหน่วยที่มีความเกี่ยวข้องในระดับสากลมากกว่าปีประสูติของพระเยซู
การแปลง.
การแปลงจากปฏิทินจูเลียน หรือปฏิทินกริกอเรียนเป็นปฏิทินโฮโลซีนสามารถทำได้โดยการบวกอีก 10,000 ในปีค.ศ./สากลศักราช. ปีปัจจุบัน (2025) สามารถแปลงเป็นปีโฮโลซีนได้โดยการใส่เลข "1" ด้านหน้ามัน ทำให้กลายเป็น HE. ส่วนปีก่อนค.ศ./ก่อนสากลศักราช แปลงได้โดยการลบปีของเลขนั้นด้วย 10,001.
มีแชล โอมง

มีแชล โอมง  เกิดเมื่อวันที่ 15 ตุลาคม พ.ศ. 2479 ณ ปารีส ประเทศฝรั่งเศส เป็นนักแสดงชายชาวฝรั่งเศส ด้านการศึกษาเขาจบจากสถาบันศิลปะการละครปารีส ก่อนจะเข้าวงการบันเทิงในปี 2509 เขาปรากฏตัวในภาพยนตร์มากกว่า 100 เรื่อง ก่อนจะมาเป็นนักแสดงละครเวทีในโรงละครกอเมดีฟร็องแซซ มากกว่า 30 ปี
มีแชล โอมง เสียชีวิตอย่างสงบเมื่อวันที่ 28 สิงหาคม 2562 สิริอายุรวม 82 ปี
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดน่าน พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้ง.
เขต 1.
เขตเลือกตั้งที่ 1 ประกอบด้วยอำเภอเมืองน่าน อำเภอภูเพียงและอำเภอท่าวังผา
เขต 2.
เขตเลือกตั้งที่ 2 ประกอบด้วยอำเภอบ้านหลวง อำเภอเวียงสา อำเภอนาน้อย อำเภอนาหมื่น อำเภอแม่จริมและอำเภอสันติสุข
เขต 3.
เขตเลือกตั้งที่ 3 ประกอบด้วยอำเภอปัว อำเภอเชียงกลาง อำเภอสองแคว อำเภอทุ่งช้าง อำเภอเฉลิมพระเกียรติและอำเภอบ่อเกลือ
ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม

รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2019–20 เริ่มต้นการแข่งขันในวันที่ 17 กันยายน และจะสิ้นสุดในวันที่ 11 ธันวาคม พ.ศ. 2562 (ค.ศ. 2019). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2019–20.
การจับสลาก.
การจับสลากมีขึ้นเมื่อวันที่ 29 สิงหาคม พ.ศ. 2562 (ค.ศ. 2019), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ทีม.
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2019), พวกเขาประกอบด้วย
กลุ่ม.
แมตช์การแข่งขันมีวันที่ 17–18 กันยายน, 1–2 ตุลาคม, 22–23 ตุลาคม, 5–6 พฤศจิกายน, 26–27 พฤศจิกายน, และ 10–11 ธันวาคม พ.ศ. 2562 (ค.ศ. 2019). เวลาคิกออฟการแข่งขันก็จะเป็นเวลา 21:00 CEST/CET โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
ตั้งแต่วันที่ 26 ตุลาคม พ.ศ. 2562 (ค.ศ. 2019) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST , หลังจากนั้น (นัดที่ 4–6) เวลาก็จะเป็น CET .
หมายเหตุ.
<templatestyles src="Reflist/styles.css" />
อะนิวพลอยดีย์

อะนิวพลอยดีย์  แอนยูพลอยดีย์หรือ แอนูพลอยดี คือภาวะที่ในเซลล์มีจำนวนโครโมโซมมากกว่าหรือน้อยกว่าปกติ ตัวอย่างเช่น เซลล์มนุษย์โดยทั่วไปจะมีโครโมโซม 46 แท่ง หากมี 45 หรือ 47 แท่ง ก็จะเรียกว่าเป็นอะนิวพลอยดีย์ แต่ไม่นับรวมภาวะที่มีจำนวนโครโมโซมเพิ่มขึ้นเป็นชุดๆ (เช่น เพิ่มทั้งชุดกลายเป็น 92 แท่ง)
พระเจ้าชิลเดริกที่ 3

ชิลเดริกที่ 3  เป็นพระมหากษัตริย์แห่งชาวแฟรงก์และเป็นพระมหากษัตริย์พระองค์สุดท้ายของราชวงศ์เมรอแว็งเฌียง ในปี ค.ศ. 743 การ์โลมงและพระเจ้าเปแป็งพระวรกายเตี้ย สองสมุหราชมณเทียร (ซึ่งเป็นพระโอรสในชาร์ลส์ มาร์แตล ดยุกและเจ้าชายแห่งแฟรงก์) ผู้ทำหน้าที่ดูแลประเทศได้ยอมรับพระองค์เป็นกษัตริย์ ทว่าในปี ค.ศ. 752 พระองค์ถูกสมเด็จพระสันตะปาปาซาคารีถอดออกจากตำแหน่งตามการยุยงส่งเสริมของเปแป็ง พระองค์ถูกจับโกนพระเกศา (ซึ่งเป็นสัญลักษณ์หมายถึงการถูกถอดออกจากพระราชอำนาจ) และถูกส่งตัวเข้าอาราม กระทั่งเสด็จสวรรคตในปี ค.ศ. 753 หรือ 758
ความเสื่อมถอยของราชวงศ์เมรอแว็งเฌียง.
ก่อนหน้าที่ชิลเดริกจะขึ้นครองราชย์ นับตั้งแต่สิ้นรัชสมัยของดาโกแบร์ที่ 1 ในปี ค.ศ. 634 กษัตริย์ราชวงศ์เมรอแว็งเฌียงถูกลดบทบาทเหลือเพียงแค่อำนาจในการประกอบพิธีกรรมต่าง ๆ ส่วนอำนาจที่แท้จริงในการปกครองตกอยู่ในมือของสมุหราชมณเทียรชาวการอแล็งเฌียง ในปี ค.ศ. 718 ชาร์ลส์ มาร์แตลได้ครองตำแหน่งเป็นสมุหราชมณเทียรของทั้งเนิสเตรียและออสเตรเชีย ทำให้กลายเป็นคนที่ทรงอำนาจที่สุดในราชอาณาจักรแฟรงก์ หลังการสวรรคตของธีออเดริกที่ 4 ในปี ค.ศ. 737 ชาร์ลส์ มาร์แตลได้ปล่อยให้บัลลังก์ว่าง ไม่ให้กษัตริย์ราชวงศ์เมรอแว็งเฌียงคนใดได้ครองบัลลังก์ของชาวแฟรงก์ ทำให้เขากลายเป็นกษัตริย์โดยพฤตินัย 
ในปี ค.ศ. 741 หลังชาร์ลส์ มาร์แตลถึงแก่กรรมได้เกิดการปฏิวัติขึ้น บุตรชายทั้งสองของเขา คือ การ์โลมงและเปแป็งผู้ตัวเตี้ยที่ขึ้นเป็นสมุหราชมณเทียรร่วมกันจึงไหวตัวแก้แกมด้วยการจับชิลเดริกแห่งราชวงศ์เมรอแว็งเฌียงขึ้นนั่งบนบัลลังก์ของชาวแฟรงก์ที่ว่างมาหลายปี โดยมีทั้งคู่เป็นผู้ใช้อำนาจที่แท้จริงอยู่เบื้องหลัง 
จุดจบของราชวงศ์เมรอแว็งเฌียง.
ไม่มีข้อมูลแน่ชัดว่าชิลเดริกสืบเชื้อสายมาจากกษัตริย์เมรอแว็งเฌียงคนใด พระองค์อาจเป็นพระโอรสของชิลเปริกที่ 2 หรือไม่ก็ธีออเดริกที่ 4 พระองค์ไม่มีบทบาทใด ๆ จนกระทั่งสองสมุหราชมณเทียรเชิญพระองค์ขึ้นครองราชย์
ในปี ค.ศ. 747 การ์โลมงได้ผันตัวเข้าสู่อาราม สร้างความมั่นใจให้แก่เปแป็งว่าจะได้รับเลือกเป็นกษัตริย์ของชาวแฟรงก์แน่จึงส่งหนังสือถึงสมเด็จพระสันตะปาปซาคารีเพื่อถามว่าตำแหน่งกษัตริย์ควรเป็นของผู้มีอำนาจตัวจริงหรือผู้ที่มีสายเลือดของกษัตริย์ พระองค์ตอบกลับมาว่าผู้มีอำนาจตัวจริงควรได้เป็นกษัตริย์และได้ถอดชิลเปริกออกจากบัลลังก์ในเดือนมีนาคม ค.ศ. 751 พระองค์ถูกจับโกนผม ซึ่งเป็นสัญลักษณ์ของการถูกถอดออกจากพระราชอำนาจ (ผมยาวเป็นสัญลักษณ์ของราชวงศ์เมรอแว็งเฌียงที่แสดงถึงสิทธิ์ในการเป็นกษัตริย์ การถูกตัดผมจึงเท่ากับการถูกตัดออกจากอภิสิทธิ์ทั้งปวง) พระองค์กับพระโอรสถูกกักบริเวณไว้ในอารามซีตีว (หรืออารามแซงต์แบแต็ง) ซึ่งตั้งอยู่ใกล้กับย่านแซงโตแมร์ ข้อมูลขัดแย้งกันว่าทรงสวรรคตในปีใด บันทึกส่วนหนึ่งกล่าวว่าทรงสวรรคตในช่วต้นปี ค.ศ. 753 ขณะที่อีกส่วนหนึ่งระบุว่าทรงสวรรคตในช่วงปลายปี ค.ศ. 758
จันจิรา จันทร์พิทักษ์ชัย

จันจิรา จันทร์พิทักษ์ชัย (เกิด 29 มีนาคม พ.ศ. 2534) ชื่อเล่น จันจิ เป็นนักแสดงชาวไทยเชื้อสายจีน-ฟิลิปปินส์ สังกัดบรอดคาซท์ ไทย เทเลวิชั่น และอดีตนักร้องเกิร์ลกรุ๊ปวง ไกอา
ประวัติ.
จันจิรา จันทร์พิทักษ์ชัย มีชื่อเล่นว่า จันจิ เกิดเมื่อวันที่ 29 มีนาคม 2534 เป็นลูกคนกลางในบรรดาพี่น้อง 3 คนซึ่งเป็นผู้หญิงทั้งหมดโดยเธอมีพี่สาวพ่อแม่เดียวกัน 1 คนชื่อ จันทรา และมีน้องสาวต่างพ่ออีก 1 คนชื่อ เจนนี่ พ่อเป็นชาวไทยเชื้อสายจีน ส่วนแม่เป็นคนฟิลิปปินส์ จบการศึกษาระดับมัธยมศึกษาจากโรงเรียนวัฒนาวิทยาลัย ระดับปริญญาตรีจากคณะนิเทศศาสตร์ มหาวิทยาลัยกรุงเทพ และระดับปริญญาโท (วิทยาศาสตรมหาบัณฑิต) สาขาวิทยาการชะลอวัยและฟื้นฟูสุขภาพ มหาวิทยาลัยธุรกิจบัณฑิตย์ 
เข้าสู่วงการ.
จันจิราเข้าสู่วงการจากการไปเข้าคอร์สเรียนเต้นของเปรมจิตต์ อำนรรฆมณี หรือ ครูอู๋ แล้วได้รับการชักชวนให้ไปลองออดิชันจนได้ร่วมเต้นเป็นแดนเซอร์ในเพลง ฉันทนาที่รัก ของธงไชย แมคอินไตย์ ในอัลบั้ม Bird เปิดฟลอร์ ลูกทุ่ง เมื่อปี 2549 โดยอยู่ในกลุ่มที่สวมหัวสีเหลือง จากนั้นจึงมีผลงานเรื่อย ๆ ทั้งงานแดนเซอร์อาทิเพลง คืนนี้อยากได้กี่ครั้ง ของชิน ชินวุฒ และ ณ บัดนาว ของบี้ สุกฤษฎิ์ รวมถึงงานโฆษณาซึ่งชิ้นที่โดดเด่นของเธอคือโฆษณา Choco Pie ชุด Choc Choc Choco Pie ต่อมาเธอได้ร่วมเป็น 1 ในแดนเซอร์บนเวทีคอนเสิร์ตแบบเบิร์ดเบิร์ดโชว์ ครั้งที่ 10 ที่มีชื่อว่าวันของเรายังอยู่ เมื่อช่วงเดือนพฤศจิกายนถึงธันวาคม 2555 จากนั้นในช่วงปี 2556 เธอได้ร่วมออดิชันจนได้เป็น 1 ในสมาชิกวงเกิร์ลกรุ๊ปไกอา
ในปี 2558 เธอมีผลงานภาพยนตร์เรื่องแรกคือเรื่อง แคท อ่ะ แว้บ! #แบบว่ารักอ่ะ ในปีเดียวกันเธอยังได้แสดงนำในซิทคอมระเบิดเถิดเทิงสิงโตทอง โดยรับบทเป็น อาเหมย ต่อมาในปี 2559 จันจิรามีผลงานภาพยนตร์และละครถึง 2 เรื่องคือละครเรื่อง หน้ากากนางเอก โดยรับบทเป็น เขมปัญฑา หรือ เขม นับเป็นละครเรื่องแรกของจันจิรา ตามด้วยภาพยนตร์เรื่องอาม่า โดยรับบทเป็น หยก ซึ่งภาพยนตร์เรื่องนี้เป็นภาพยนตร์เรื่องแรกในชีวิตของเธอแต่เป็นภาพยนตร์เรื่องที่ 2 ที่ได้ออกฉาย จากนั้นจึงมีผลงานออกมาเรื่อยมา
กัลกิอวตารกับมุฮัมมัด (หนังสือ)

กัลกิอวตารกับมุฮัมมัด สาหิบ  เป็นหนังสือที่เขียนในปีค.ศ.1960 โดยVed Prakash Upaddhay นักวิชาการภาษาสันสกฤต, นักศึกษาศาสตร์ และอดีตศาสตราจารย์วิชาภาษาสันสกฤตชาวอินเดียในมหาวิทยาลัยปัญจาบ ผู้ชนะรางวัลประธานาธิบดีอินเดียในปี ค.ศ. 2018 หนังสือนี้เผยแพร่โดย Saraswat Vedant Prakash Sanggha ซึ่งเป็นหนึ่งในไตรภาคของหนังสือความเป็นเอกภาพทางศาสนา ส่วนอีกสองเล่มคือ "Narashshangsha and Antim Rishi" และ "The light of religious Unity according to Vedas and Puranas" โดยมีหัวข้อหลักคือความคล้ายคลึงระหว่างศาสดามุฮัมมัดและกัลกิอวตาร ตามข้อมูลในคำภีร์ของศาสนาอิสลามและฮินดู
ความคล้ายคลึงที่พบในหนังสือ.
ในความคล้ายคลึงส่วนใหญ่ที่พบในหนังสือ มีดังนี้:
คำติชมของอิสลาม.
นักวิชาการอิสลามชาวบังคลาเทศ Abu Bakr Muhammad Zakaria วิพากษ์วิจารณ์หนังสือเล่มนี้โดยอ้างว่าคำอธิบายของหนังสือเรื่อง Narasamsa ในบทที่ 20, 127 ของ Atharvaveda ไม่ใช่ Atharvaveda ดั้งเดิม แต่เป็นการคาดการณ์และเชื่อมโยงในภายหลังและอ้างว่าคำทำนายของศาสดามูฮัมหมัดในศาสนาฮินดู คัมภีร์เป็นหนึ่งในศาสนาฮินดู โดยอ้างว่าเป็นความอุตสาหะในการทำให้หนังสือของตนเองเป็นที่ยอมรับของชาวมุสลิม โดยเริ่มจากความพยายามของอัคบาร์ที่จะประจบประแจงจักรพรรดิอัคบาร์ด้วยการเขียน Allopanishad และยังประดิษฐ์ Bhavishyapurana ที่มนุษย์สร้างขึ้นจากคำพูดทั้งหมด จากชาวฮินดู นอกจากนี้ เขายังอ้างว่าพระคัมภีร์ฮินดูทั้งหมด รวมทั้งพระเวท ถูกดัดแปลงตามความเชื่อของโซโรอัสเตอร์ของชาวอารยันจากอิหร่านซึ่งได้เปลี่ยนรูปแบบใหม่ผ่านการผสมผสานระหว่างศาสนาดราวิเดียนดั้งเดิมของอินเดีย ศาสนาพื้นเมืองในภูมิภาคของอินเดีย และพุทธศาสนา และเขากล่าวว่าตั้งแต่ศาสนาฮินดูตำราไม่ได้มี monotheism ของพระเจ้าหรืออัลเลาะห์แม้ว่าจะไม่มีอะไรจะทำอย่างไรกับความเชื่อหลักของศาสนาอิสลาม มันไม่สอดคล้องกัน แต่ผู้นับถือมุสลิมส่วนใหญ่ถือกำเนิดมาจากมันและเนื่องจากศาสนาฮินดูได้รับการจัดตั้งขึ้นเป็นหลักคำสอนแบบปรับตัวและ syncretistic พระคัมภีร์ของมันไม่ศักดิ์สิทธิ์จากมุมมองของอิสลามพระคัมภีร์ฮินดูทั้งหมดไม่ใช่วรรณกรรมอารยาที่มนุษย์สร้างขึ้นและ การเรียกร้องของ Kalki เป็น Muhammad ในหนังสือเล่มนี้เป็นเท็จและเท็จเขาอ้างว่าเป็นความพยายามที่ฉลาดแกมโกง
นิมโบสเตรตัส

นิมโบสเตรตัส  มีชื่อเรียกมาจากภาษาละติน nimbus แปลว่า ฝน และ stratus แปลว่า แผ่ขยาย นิมโบสเตรตัสเป็นเมฆสีเทา มีรูปร่างไม่แน่นอน มักก่อให้เกิดฝนหรือหิมะตกอย่างต่อเนื่องโดยไม่มีฟ้าแลบฟ้าผ่า นิมโบสเตรตัสเป็นเมฆที่ก่อตัวในระดับกลางของชั้นโทรโพสเฟียร์ ก่อนจะแผ่ขยายสู่ชั้นบนและชั้นล่างของท้องฟ้า ฐานเมฆมักอยู่ที่ระดับความสูง 3,000 เมตร เมฆชนิดนี้พบได้ทั่วโลก แต่มักพบบ่อยบริเวณกึ่งเขตร้อนและเขตอบอุ่น นิมโบสเตรตัสมีอักษรย่อคือ Ns และสัญลักษณ์ 
นิมโบสเตรตัสเป็นเมฆที่เกิดจากมวลอากาศร้อนที่ยกตัวสูงขึ้นช้า ๆ จากแนวปะทะอากาศร้อนหรือแนวปะทะปิด และบางครั้งเกิดจากเมฆที่อยู่ระดับสูงกว่า เช่น เซอร์โรสเตรตัส และอัลโตสเตรตัส โดยทั่วไปแล้ว นิมโบสเตรตัสไม่ก่อให้เกิดพายุฟ้าคะนอง แต่ด้วยแนวปะทะอากาศร้อนที่กลายสภาพเป็นอากาศร้อนและแห้ง ทำให้เมฆคิวมูโลนิมบัสซึ่งเป็นเมฆฝนเช่นกัน ก่อตัวใกล้กับนิมโบสเตรตัสและเกิดฟ้าผ่าและฟ้าแลบได้
เนื่องจากนิมโบสเตรตัสเป็นเมฆที่หนาทึบและไม่มีรูปร่างแน่นอน จึงไม่มีการแบ่งแยกเป็นเมฆย่อย แต่เมฆชนิดนี้มีลักษณะอื่น ๆ ที่เกี่ยวข้อง ได้แก่ precipitation-based supplementary features (ก่อให้เกิดน้ำโปรยฐานเมฆ หรือหยาดน้ำฟ้าอื่น ๆ), นิมโบสเตรตัส แพนนัส (เมฆเสริมที่ก่อตัวใต้ฐานเมฆหลัก), เมฆหลักเจนิตัส (เกิดจากเมฆคิวมูลัสและคิวมูโลนิมบัส) และเมฆหลักมิวเตตัส (เกิดจากเมฆอัลโตคิวมูลัส สเตรโตคิวมูลัส และอัลโตสเตรตัส)
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เออีดับเบิลยู ออลเอาต์

เออีดับเบิลยู ออลเอ้าต์  เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่ครั้งที่ 4 ของสมาคม AEW จัดในสนามSears Centre Arena ในเมืองHoffman Estates, รัฐอิลลินอย ในวันที่ 31 สิงหาคม ค.ศ. 2019
เออีดับเบิลยู เวิลด์ แชมเปียนชิป

เออีดับเบิลยู เวิลด์ แชมเปียนชิป  เป็นเข็มขัดแชมป์มวยปล้ำอาชีพระดับเวิลด์เฮฟวี่เวทจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 25 พฤษภาคม ค.ศ. 2019 ในศึกเออีดับเบิลยู ดับเบิลออร์น็อตธิง โดยแชมป์คนแรกคือ คริส เจริโค
พระเจ้ามี่นพะล่อง

พระเจ้ามี่นพะล่อง (27 กุมภาพันธ์ ค.ศ. 1535 – 4 กรกฎาคม ค.ศ. 1593) เป็นกษัตริย์แห่งอาระกัน จาก ค.ศ. 1572 ถึง 1593 สืบทอดต่อจากพระเจ้ามี่นบีนแห่งมเยาะอู้ พระราชบิดาของพระองค์ พระองค์ขยายดินแดนของพระองค์ไปยังตริปุระ (ค.ศ. 1575) และเบงกอลตอนเหนือ (ค.ศ. 1585–1587) พระองค์ต้านทานการบุกครั้งใหญ่จากตองอู พม่า พระองค์ตัดขาดความวุ่นวายจากตองอูของพม่าอย่างสมบูรณ์ในปีถัดมา พระองค์ยกอาณาจักรให้แก่ยาซาที่ 2 พระราชโอรสซึ่งสืบราชบัลลังก์ต่อจากพระองค์ใน ค.ศ. 1593
ในวัฒนธรรมสมัยนิยม.
มีนักแสดงผู้รับบท พระเจ้ามี่นพะล่อง คือ ดามพ์ ดัสกร จากละครเรื่อง มหาราชกู้แผ่นดิน (2547)
บันทึก.
<templatestyles src="Reflist/styles.css" />
เบนจามิน แกรม

เบนจามิน แกรม (สกุลเดิม กรอสเบาม์ (Grossbaum) เกิด 9 พฤษภาคม ค.ศ. 1894 – 21 กันยายน ค.ศ. 1976) เป็นนักลงทุน นักเศรษฐศาสตร์ อาจารย์ ชาวอเมริกันที่เกิดในอังกฤษ เป็นที่รู้จักในฐานะ "บิดาแห่งการลงทุนแบบเน้นคุณค่า" และได้เขียนหนังสือที่สำคัญสองเล่มในการลงทุนแบบนีโอคลาสสิก เรื่อง "Security Analysis" (1934) ร่วมเขียนกับเดวิด ดอดด์ และ "The Intelligent Investor" (1949) หลักปรัชญาการลงทุนของเขาให้ความสำคัญกับจิตวิทยาการลงทุน, การมีหนี้ให้น้อยที่สุด, การลงทุนแบบซื้อและถือ, การวิเคราะห์พื้นฐาน, การกระจายธุรกิจแบบเกาะกลุ่ม, การซื้อหุ้นที่มีส่วนต่างความปลอดภัย, การลงทุนแบบนักเคลื่อนไหว และกรอบความคิดการลงทุนแบบสวนกระแส 
หลังจากที่ศึกษาจบจากมหาวิทยาลัยโคลัมเบียเมื่ออายุ 20 ปี เขาก็เริ่มทำงานที่วอลล์สตรีต จนได้ก่อตั้งห้างหุ้นส่วนจำกัดแกรม-นิวแมน หลังจากเขาได้จ้างอดีตนักศึกษาที่ชื่อ วอร์เรน บัฟเฟตต์เข้าทำงาน ก็กลับไปสอนที่มหาวิทยาลัยเก่าของเขา และต่อมาสอนที่ UCLA Anderson School of Management ที่มหาวิทยาลัยแคลิฟอร์เนีย ลอสแอนเจลิส
ผลงานของเขาด้านเศรษฐศาสตร์การจัดการและการลงทุน นำไปสู่คลื่นลูกใหม่ของการลงทุนแบบเน้นคุณค่าในกองทุนรวม กองทุนบริหารความเสี่ยง บริษัทที่ทำธุรกิจโดยเน้นลงทุนในบริษัท และเครื่องมือในการลงทุน ตลอดในการทำงานแกรมมีลูกศิษย์มากมายที่ประสบความสำเร็จในโลกการลงทุน อาทิ บัฟเฟตต์ ที่เขาระบุว่าแกรมเป็นบุคคลที่มีอิทธิพลมากที่สุดในชีวิตลำดับที่สอง รองจากพ่อของเขาเอง
เซอร์รัส

ซีร์รัส / เซอร์รัส  เป็นเมฆสกุลหนึ่งที่มีลักษณะเป็นริ้วบาง ๆ คล้ายปอยผม จึงได้ชื่อมาจากภาษาละติน cirrus ปอยผม (a lock of hair) เมื่อมองจากพื้นโลกจะเห็นเป็นสีขาวถึงเทา เซอร์รัสมีอักษรย่อคือ Ci และบางครั้งรู้จักในชื่อ "เมฆหางม้า" (mares' tails) ตามลักษณะที่ปรากฏ
เมฆเซอร์รัสเป็นเมฆระดับสูง ก่อตัวในชั้นโทรโพสเฟียร์ที่ระดับความสูงประมาณ 20,000–40,000 ฟุต (6,000–12,000 เมตร) ในช่วงที่มีสภาพอากาศแห้ง ทำให้ไอน้ำเกิดการระเหิดกลับไปเป็นผลึกน้ำแข็ง นอกจากนี้ยังสามารถเกิดจากคอนเทรล เมฆคิวมูโลนิมบัส และพายุหมุนเขตร้อน เนื่องจากเซอร์รัสเกิดจากสภาพอากาศที่ไม่เสถียร ทำให้บางครั้งสามารถใช้พยากรณ์ได้ว่าสภาพอากาศจะไม่ดี โดยทั่วไปเมฆเซอร์รัสไม่ก่อให้เกิดฝนตก แต่อาจก่อให้เกิดน้ำโปรยฐานเมฆ ซึ่งเป็นหยาดน้ำฟ้าที่ระเหยไปก่อนจะตกถึงพื้น เมฆเซอร์รัสสามารถแสดงปรากฏการณ์ทางแสง เช่น ซันด็อก และเฮโล เมื่อแสงอาทิตย์ส่องกระทบเมฆแล้วเกิดการเลี้ยวเบนของแสง เกิดเป็นวงแหวนสีรุ้ง
เมื่อเซอร์รัสแต่ละก้อนขยายรวมกันเป็นเนื้อเดียวจะกลายสภาพเป็นเมฆเซอร์โรสเตรตัส ซึ่งเป็นเมฆที่เกิดจากผลึกน้ำแข็ง ปรากฏเป็นผืนบาง ๆ บนท้องฟ้า หากเกิดการถ่ายเทความร้อนในชั้นบรรยากาศ เมฆเซอร์รัสสามารถกลายสภาพเป็นเมฆเซอร์โรคิวมูลัส ซึ่งเป็นเมฆที่เกิดจากผลึกน้ำในสถานะเย็นยวดยิ่ง มีลักษณะเป็นกลุ่มก้อน
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เอดูอาร์ท เจ้าชายแห่งอันฮัลท์

เอดูอาร์ท เจ้าชายแห่งอันฮัลท์  ประสูติเมื่อวันที่ 3 ธันวาคม พ.ศ. 2484 ณ นาซีเยอรมนี เป็นพระโอรสในโจอาคิม แอรนสท์ ดยุกแห่งอันฮัลท์ และเอดีทา มาร์วิทซ์ ทรงกลายเป็นเจ้าชายรัชทายาทเมื่อวันที่ 9 ตุลาคม พ.ศ. 2506 ภายหลังการสิ้นพระชนม์ของฟรีดริช เจ้าชายรัชทายาทแห่งอันฮัลท์ พระเชษฐา พระองค์ทรงเสกสมรสกับคอรีน เครินไลน์ เมื่อวันที่ 21 กรกฎาคม พ.ศ. 2523 ณ มิวนิก ก่อนจะทรงหย่าร้างในปี 2557 มีพระธิดา 3 พระองค์คือ
พระองค์ทรงสืบเชื้อสายมาจากพระเจ้าจอร์จที่ 2 แห่งบริเตนใหญ่ จึงทรงมีสิทธิ์ในการสืบราชบัลลีงก์อังกฤษ
แยนิก เวสเตอร์กอร์

แยนิก เวสเตอร์กอร์ (เกิด 3 สิงหาคม ค.ศ. 1992) เป็นนักฟุตบอลชาวเดนมาร์ก ปัจจุบันเล่นตำแหน่งเซ็นเตอร์แบ็กให้แก่เลสเตอร์ซิตี สโมสรในพรีเมียร์ลีก และทีมชาติเดนมาร์ก
เวสเตอร์กอร์เริ่มเล่นฟุตบอลเยาวชนกับเวสตีอา, แฟรม, โคเปนเฮเกน และเปรินปือ สโมสรอาชีพแห่งแรกของเขาคือ 1899 ฮ็อฟเฟินไฮม์ และเขาก็ย้ายไปเล่นให้กับแวร์เดอร์เบรเมินในเดือนมกราคม ค.ศ. 2015
ในวันที่ 11 มิถุนายน ค.ศ. 2016 เวสเตอร์กอร์ย้ายไปร่วมทีมโบรุสซีอาเมินเชินกลัทบัค ค่าตัวรายงานอยู่ที่ 12 ล้านปอนด์แถมเงินโบนัส ต่อมาในวันที่ 13 กรกฎาคม ค.ศ. 2018 เขาได้ย้ายไปเซาแทมป์ตันโดยเซ็นสัญญา 4 ปี
เทียร์การ์เทิน (อุทยาน)

เทียร์การ์เทิน  หรือชื่อเต็มคือ โกรเซอร์เทียร์การ์เทิน  เป็นอุทยานขนาดใหญ่กลางกรุงเบอร์ลิน และเป็นอุทยานยอดนิยมที่สุดในเบอร์ลิน มีความยาวกว่า 2.1 กิโลเมตร อุทยานตั้งอยู่ในแขวงเทียร์การ์เทินในเขตมิทเทอ ถือเป็นสวนกลางเมืองที่ใหญ่ที่สุดเป็นอันดับสามในเยอรมนีด้วยขนาดพื้นที่ราว 1,300 ไร่ เป็นรองเพียงอุทยานเท็มเพิลโฮฟและเอ็งลิชเชอร์การ์เทิน เท่านั้น
ประวัติของอุทยานนี้สามารถย้อนไปได้ถึง ค.ศ. 1527 แรกเริ่มเป็นเขตล่าสัตว์ในเขตพระราชวังของเจ้าผู้ครองบรันเดินบวร์ค ต่อมาใน ค.ศ. 1530 มีการเวนคืนที่ดินฝั่งเหนือและฝั่งตะวันตกเพื่อขยับขยายพื้นที่ให้ใหญ่ขึ้นจนมีขนาดใหญ่กว่าอุทยานในปัจจุบันเสียอีก เจ้าผู้ครองบรันเดินบวร์คได้สร้างรั้วรอบขอบชิดอุทยานและได้นำสัตว์ป่าต่าง ๆ มาปล่อย ป่าเทียร์การ์เทินในยุคนั้นมีความอุดมสมบูรณ์เหมาะต่อการล่ากวางและสัตว์ป่าอื่น ๆ มาก
เทียร์การ์เทินเป็นเขตล่าสัตว์ของเหล่าเจ้าผู้ครองแคว้นไปจนกระทั่งถึงสมัยของพระเจ้าฟรีดริช วิลเฮ็ล์มที่ 1 พระองค์ดำริย้ายเขตล่าสัตว์ไปไว้ที่อื่น และทรงก่อสร้างอาคารและสาธารณูปโภคต่าง ๆ ได้แก่ ขยายถนนอุนเทอร์เดนลินเดินเพื่อเชื่อมพระราชวังเข้ากับเทียร์การ์เทิน ถางป่าบางส่วนเพื่อทำถนนเชื่อมไปยังพระราชวังชาร์ล็อทเทินบวร์คที่สร้างขึ้นใหม่ และสร้างลานดาราใหญ่เพื่อเป็นใจกลางของเทียร์การ์เทิน เป็นต้น
คาลาชนิคอฟคอนเซิร์น

บริษัทร่วมทุน คาลาชนิคอฟคอนเซิร์น (#เปลี่ยนทาง , ; โรงงานก่อสร้างเครื่องจักรอีเจฟสค์ จนถึงปี ค.ศ. 2013; #เปลี่ยนทาง ,) หรือ อิซห์มาช (ИЖМАШ) เป็นกลุ่มธุรกิจการผลิตยุทโธปกรณ์ของรัสเซีย ที่มีสำนักงานใหญ่ในเมืองอีเจฟสค์ ณ สาธารณรัฐอุดมูร์เทีย รวมถึงมีสำนักงานในกรุงมอสโก กลุ่มธุรกิจนี้ออกแบบและผลิตอาวุธพลเรือนและทหารหลากหลายประเภท รวมถึงปืนเล็กยาวจู่โจม, ปืนไรเฟิลซุ่มยิง, ปืนเล็กยาวออกแบบสำหรับพลแม่นปืน, ปืนกล, ปืนกลระดับหมู่, ปืนเล็กยาวล่าสัตว์, ปืนลูกซอง, โพรเจกไทล์ทหารปืนใหญ่นำวิถี และอาวุธความแม่นยำอื่น ๆ อีกมาก ตลอดจนยานพาหนะไร้คนขับและหุ่นยนต์ทหาร
คาลาชนิคอฟคอนเซิร์นผลิตอาวุธขนาดเล็กในประเทศรัสเซียและจัดส่งไปยังกว่า 27 ประเทศทั่วโลก ทำให้เป็นผู้ผลิตอาวุธปืนที่ใหญ่ที่สุดในรัสเซีย ผลิตภัณฑ์ที่มีชื่อเสียง ได้แก่ ชุดปืนเล็กยาวจู่โจมคาลาชนิคอฟ (เอเค), ชุดปืนกลเบาอาร์พีเค, ปืนไรเฟิลซุ่มยิงกึ่งอัตโนมัติดรากูนอฟเอสดีวี, ปืนคาร์ไบน์กึ่งอัตโนมัติเอสเคเอส, ปืนพกมาคารอฟพีเอ็ม, ปืนลูกซองไซกา-12 และปืนกลมือวิเทียส-เอสเอ็น กับพีพี-19 ไบซัน อาวุธปืนเหล่านี้ ยกเว้นเอสเคเอสและพีเอ็ม มีพื้นฐานมาจากซีรีส์เอเคที่มีชื่อเสียง เนื่องจากความน่าเชื่อถือในการทนต่อสภาวะที่ไม่เอื้ออำนวย, ต้นทุนการผลิตต่ำไม่เหมือนอาวุธปืนจากตะวันตก, ความพร้อมใช้งานในเกือบทุกภูมิภาค และใช้งานง่าย
ณ ปี ค.ศ. 2017 จำนวนหุ้น 51 เปอร์เซนต์ที่เกี่ยวข้องเป็นของรอสเท็ค ในขณะที่ 49 เปอร์เซนต์ของบริษัทเป็นของนักลงทุนเอกชน (อะเลคเซย์ คริโวรุชโก, อันเดรย์ โบกาเรฟ และนิโคลอส ไอ. แพนาโกกิอันโนโพลอส)
กลุ่มธุรกิจนี้มีตราสินค้าสามรายการสำหรับอาวุธปืน ได้แก่ "คาลาชนิคอฟ" (อาวุธศึกสงครามและอาวุธพลเรือน), "ไบคาล" (ปืนล่าสัตว์และปืนพลเรือน) และ "อิซห์มาช" (ปืนเล็กยาวกีฬา) นอกจากนี้ กลุ่มธุรกิจกำลังพัฒนาสายธุรกิจใหม่ที่มีสถานีอาวุธระยะไกล, อากาศยานและยานพาหนะภาคพื้นไร้คนขับ รวมทั้งเรืออเนกประสงค์พิเศษ
เซอร์ไวเวอร์ ไอส์แลนด์ออฟดิไอดึลส์

เซอร์ไวเวอร์: ไอส์แลนด์ออฟดิไอดึลส์  เป็นฤดูกาลที่ 39 ของรายการเซอร์ไวเวอร์ ถ่ายทำตั้งแต่วันที่ 21 มีนาคม ถึง 28 เมษายน พ.ศ. 2562 โดยฤดูกาลนี้จะเป็นผู้เล่นหน้าใหม่ 20 คน และเป็นฤดูกาลแรกที่มีผู้เข้าแข่งขันจากประเทศอื่นได้รับเลือกให้เป็นหนึ่งในผู้เข้าแข่งขัน นั่นคือ ทอม เลดลอว์ จากประเทศแคนาดา โดยฤดูกาลนี้เป็นครั้งที่แปดแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ , เซอร์ไวเวอร์ เดวิดปะทะโกไลแอท และ เซอร์ไวเวอร์ เอดจ์ ออฟ เอ็กซ์ทิงชัน
ในฤดูกาลนี้มีสิ่งที่พิเศษเพิ่มขึ้น คือ จะมีอดีตผู้ชนะจากเซอร์ไวเวอร์ 2 คน มารับหน้าที่เป็นเมนเทอร์ให้กับผู้เข้าแข่งขัน ได้แก่ แซนดร้า ดิแอซ-ทไวน์ และ ร็อบ มาริเอโน่ ณ ไอส์แลนด์ออฟดิไอดึลส์ โดยในแต่ละตอนสมาชิกจากเผ่าใดเผ่าหนึ่ง 1 คนจะถูกส่งมายังเกาะแห่งนี้และพบกับร็อบและแซนดร้า ที่จะทำหน้าที่สอนและให้คำแนะนำในการเล่นเกมทั้งด้านร่างกาย ด้านกลยุทธ์ และด้านเกมสังคม อีกทั้งเสนอให้ผู้เข้าแข่งขันเข้ารับการทดสอบจากทั้งคู่เพื่อแลกกับข้อได้เปรียบในเกม เช่น เครื่องรางคุ้มกันที่ซ่อนไว้ เป็นต้น ทั้งนี้ ร็อบและแซนดร้ายังจะเข้าร่วมสภาเผ่าเพื่อสังเกตการณ์และดูสถานการณ์อีกด้วย แต่จะไม่เปิดเผยตัวให้ผู้เข้าแข่งขันที่เข้าสภาเผ่าได้เห็น
อนึ่ง ฤดูกาลนี้ยังเป็นครั้งแรกในประวัติศาสตร์ของรายการที่มีผู้เข้าแข่งขันถูกให้ออกจากการแข่งขัน คือ แดน สไพโล ในวันที่ 36 ของการแข่งขัน โดยเป็นผลมาจากพฤติกรรมของแดนที่ไม่เหมาะสมเกี่ยวกับการแตะเนื้อต้องตัวในลักษณะกึ่งคุกคามต่อผู้ร่วมแข่งขันฝ่ายหญิง โดยเฉพาะเคลลี่ คิม ซึ่งเป็นผู้แจ้งเรื่องนี้กับทางทีมงานเป็นคนแรก โดยในช่วงสุดท้ายของตอนที่ 12 ทางรายการได้ขึ้นข้อความว่า "แดนถูกเชิญออกจากการแข่งขันหลังจากทางรายการได้รับรายงานเกี่ยวกับความประพฤติที่ไม่เหมาะสมอีกครั้งหลังกล้อง แต่ไม่มีความเกี่ยวข้องกับผู้เข้าแข่งขันคนอื่นๆแต่อย่างใด" ทั้งนี้ พฤติกรรมของแดนนั้นทำให้เกิดการถกเถียงเป็นอย่างมากในหมู่ผู้ชมรายการ และก่อให้เกิดการวิพากษ์วิจารณ์กันอย่างกว้างขวาง นอกจากนี้ยังมีผลให้ทางรายการได้กำหนดกฎที่รัดกุมมากขึ้นในฤดูกาลต่อๆไปของรายการเพื่อไม่ให้มีผู้เข้าแข่งขันคนใดต้องประสบภาวะลำบากจากพฤติกรรมที่ไม่เหมาะสมของผู้เข้าแข่งขันคนอื่นอีก
 ไลโร สีประจำเผ่า สีส้ม
 โวไค สีประจำเผ่า สีม่วง
 ลูมูวากู สีประจำเผ่า สีฟ้า
เกาะพิพิธภัณฑ์

เกาะพิพิธภัณฑ์ หรือ มูเซอุมส์อินเซิล  เป็นหมู่พิพิธภัณฑ์บนส่วนเหนือของเกาะในแม่น้ำชเปรในย่านมิตเตอ นครเบอร์ลิน ประเทศเยอรมนี หนึ่งในสถานที่ท่องเที่ยวที่มีผู้เยี่ยมชมมากที่สุด และเป็นหนึ่งในแหล่งพิพิธภัณฑ์แห่งที่สำคัญที่สุดในยุโรป บรรดาพิพิธภัณฑ์บนเกาะสร้างขึ้นตั้งแต่ปี 1830 ถึง 1930 โดยพระราชดำริในกษัตริย์แห่งปรัสเซีย ตามแปลนออกแบบโดยสถาปนิกห้าคน เกาะพิพิธภัณฑ์ได้รับการขึ้นทะเบียนแหล่งมรดกโลกโดยยูเนสโกในปี 1999 พิพิธภัณฑ์ทั้งห้าบนเกาะ ตามลำดับการก่อสร้าง ได้แก่ อัลเทิสมูเซอุม, น็อยเอสมูเซอุม, อัลเทอนาซิอ็อนนาลกาเลอรี, โบเดอมูเซอุม และ แพร์กามอนมูเซอุม พื้นที่ทางเหนือของเกาะบนแม่น้ำชเปรซึ่งถือเป็นพื้นที่ของเกาะพิพิธภัณฑ์รวมพื้นที่ทั้งหมดที่เหนือต่ออันเตอร์เดนลินเดน ซึ่งรวมถึงอาสนวิหารเบอร์ลินใกล้กับลุสต์การ์เติน ทางใต้ยังมีพระราชวังเบอร์ลินที่สร้างขึ้นใหม่อันเป็นที่ตั้งของฮุมบ็อลท์ฟอรุมที่เปิดให้บริการเมื่อปี 2020 เกาะพิพิธภัณฑ์นี้มีการก่อสร้างใหม่และขยายตามแผนแม่บทนับตั้งแต่การรวมเยอรมนีเป็นต้นมา ในปี 2019 หอศิลป์เจมส์ ซิโมน ซึ่งเป็นทั้งหอศิลป์และศูนย์บริการนักท่องเที่ยว เปิดให้บริการ
วอลเลย์บอลหญิงชิงแชมป์โลก รุ่นอายุไม่เกิน 18 ปี 2019

วอลเลย์บอลหญิงชิงแชมป์โลก รุ่นอายุไม่เกิน 18 ปี  เป็นการแข่งขันวอลเลย์บอล ครั้งที่ 16 ของการแข่งขัน และเป็นการแข่งขันชิงแชมป์โลกสำหรับทีมชาติที่มีอายุไม่เกิน 18 ปี โดยอยู่ภายใต้การกำกับของสหพันธ์วอลเลย์บอลระหว่างประเทศ ซึ่งมีกำหนดจัดขึ้นที่ประเทศอียิปต์ ระหว่างวันที่ 5 ถึง 14 กันยายน 2019.
Qualification.
A total of 20 teams qualify for the final tournament. In addition to Egypt who qualified automatically as hosts, the other 19 teams qualify from five separate continental competitions.
<templatestyles src="Refbegin/styles.css" />
1.<templatestyles src="การอ้างอิง/styles.css"/>^ Teams that will make their debut.
การแบ่งกลุ่ม.
การจับสลากรอบแบ่งกลุ่มจัดขึ้นที่กรุง ไคโร อียิปต์ (อันดับโลกที่ 14) ในฐานะประเทศเจ้าภาพได้รับให้เป็นทีมวางของกลุ่ม A และอีก 7 ทีมแรกจากอันดับโลก ณ เดือนมกราคม ค.ศ. 2019 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก โดยตัวเลขในวงเล็บเป็นลำดับจากอันดับโลก .
Pool standing procedure.
Match won 3–0 or 3–1: 3 match points for the winner, 0 match points for the loser
Match won 3–2: 2 match points for the winner, 1 match point for the loser
การถ่ายทอดสด.
สหพันธ์วอลเลย์บอลนานาชาติจำหน่ายลิขสิทธิ์การถ่ายทอดโทรทัศน์ ให้แก่ ได้รับลิขสิทธิ์เพียงผู้เดียวในการถ่ายทอดการแข่งขันวอลเลย์บอลยุวชนหญิงชิงแชมป์โลก 2019 ผ่านทาง จะทำการถ่ายทอดสดการแข่งขันในครั้งนี้ โดยจะถ่ายทอดสดเฉพาะคู่ของทีมชาติไทยลงแข่งขันเท่านั้น และ ทำการถ่ายทอดสดแบบไลฟ์สตรีม ทางยูทูบช่อง FIVB Official
ซังเงอร์เฮาเซิน

ซังเงอร์เฮาเซิน  เป็นเมืองชนบทในรัฐซัคเซิน-อันฮัลท์ ประเทศเยอรมนี ตั้งอยู่ทางตะวันตกจากเมืองไลพ์ซิชไปราว 100 กิโลเมตร เป็นหนึ่งในเมืองเก่าแก่ที่สุดในรัฐซัคเซิน-อันฮัลท์ ชื่อเมืองถูกกล่าวถึงครั้งแรกในเอกสาร ค.ศ. 991
เตรอยัสเกอเรเจเล

เตรอยัสเกอเรเจเล  แปลว่า "ทรงพระเจริญ" เป็นเพลงชาติ และ เพลงสรรเสริญพระบารมี ของ ราชรัฐโรมาเนีย และ ราชอาณาจักรโรมาเนีย ระหว่าง ค.ศ. 1866 จนถึง ค.ศ. 1947. เรียบเรียงเสียงเมื่อ ค.ศ. 1862 โดย Eduard Hübsch หัวหน้าวงดุริยางค์ทหารบก ต่อมาได้รับการปูนบำเน็จเป็น ผู้อำนวยเพลงประจำวงดุริยางค์ กระทรวงสงคราม. ประพันธ์บทร้องโดย Vasile Alecsandri ค.ศ. 1881 ภายหลังสงครามประกาศเอกราช.
กีฬาวอลเลย์บอลหญิงในซีเกมส์ 2019

การแข่งขันกีฬาวอลเลย์บอลในซีเกมส์ 2019 จะจัดขึ้นที่มะนิลา, ประเทศฟิลิปปินส์ ระหว่างวันที่ 30 พฤศจิกายน ถึง 11 ธันวาคม ค.ศ. 2019 โดยครั้งนี้เป็นครั้งที่ 4 ของประเทศฟิลิปปินส์หลังจากที่เป็นเจ้าภาพในปี 1981, 1991 และ 2005 ตามลำดับ
ทีมที่เข้าร่วมแข่งขัน.
การจับสลากแบ่งกลุ่มจัดขึ้นที่เมืองมะนิลา ประเทศฟิลิปปินส์ เมื่อวันที่ 15 ตุลาคม ค.ศ. 2019 โดยจะแข่งขันแบบพบกันหมด เอาทีมอันดับ 1 และ 2 เข้ารอบชิงชนะเลิศ และอันดับ 3 และ 4 เข้ารอบชิงเหรียญทองแดง
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
การตีโฉบฉวยหมู่เกาะมาร์แชลล์–กิลเบิร์ต

การตีโฉบฉวยหมู่เกาะมาร์แชลล์-กิลเบิร์ต เป็นการโจมตีทางอากาศและระดมยิงปืนใหญ่เรือทางยุทธศาสตร์ซึ่งผู้โจมตีโดยเรือบรรทุกเครื่องบินของกองทัพเรือสหรัฐและกองเรือรบอื่นๆเข้าปะทะกับทหารรักษาการณ์ของกองทัพเรือจักรวรรดิญี่ปุ่น(IJN)ในหมู่เกาะมาร์แชลล์-กิลเบิร์ต เมื่อวันที่ 1 กุมภาพันธ์ ค.ศ. 1942 ทหารรักษาการณ์ญี่ปุ่นภายใต้คำสั่งโดยรวมคือรองพลเรือเอก ชิเกโยชิ อิโนเอะ ผู้บัญชาการแห่งกองเรือที่สี่ เครื่องบินรบญี่ปุ่นในหมู่เกาะเป็นของฝูงบินกองทัพอากาศที่ 24 ของกองทัพเรือจักรวรรดิญี่ปุ่นภายใต้การบังคับบัญชาโดยพลเรือตรี อิจิ โกโตะ กองเรือรบสหรัฐภายใต้คำสั่งโดยรวมคือ รองพลเรือเอก วิลเลียม ฮอลซี่ จูเนียร์
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้ง.
เขต 1.
เขตเลือกตั้งที่ 1 ประกอบด้วยจังหวัดตราดทั้งจังหวัด
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายศักดินัย นุ่มหนู ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
ภูตผีปีศาจไทย

ภูตผีปีศาจไทย เป็นรวมเรื่องสั้นแนวสยองขวัญและเกี่ยวกับเรื่องผีโดย เหม เวชกร จิตรกรชื่อดังที่ตีพิมพ์ระหว่าง พ.ศ. 2476–2512 จำนวน 100 เรื่อง แบ่งออกเป็น 5 เล่มได้แก่ "ปีศาจของไทย" (จำนวน 19 เรื่อง), "วิญญาณที่เร่ร่อน" (จำนวน 19 เรื่อง), "ผู้ที่ไม่มีร่างกาย" (จำนวน 16 เรื่อง), "ผู้มาจากเมืองมืด" (จำนวน 20 เรื่อง) และ "ใครอยู่ในอากาศ" (จำนวน 26 เรื่อง) 
ได้มีการตีพิมพ์รวมเล่มชุด ภูตผีปีศาจไทย เป็นครั้งแรกเมื่อปี 2509 โดยสำนักพิมพ์บรรณาคาร ต่อมาราวปี พ.ศ. 2546 ซึ่งตรงกับช่วง 100 ปีชาตกาลของครูเหม ทางสถานีโทรทัศน์ไอทีวีและกลุ่มรักครูเหม ได้นำเรื่องสั้นจำนวน 17 เรื่อง มาสร้างเป็นละครโทรทัศน์แนวสยองขวัญใช้ชื่อว่า "ผี! วิญญาณและความผูกพัน" โดยเรื่อง "มนุษย์ผู้ไม่สังคมโลก" ทางผู้สร้างต้องแบ่งออกเป็นสองตอนจบเนื่องจากเป็นเรื่องที่มีความยาวมากที่สุดในบรรดาเรื่องผีทั้งหมดของครูเหม 
ในปีเดียวกัน ทางสำนักพิมพ์วิริยะได้นำเรื่องสั้นชุดภูตผีปีศาจไทยทั้ง 5 เล่มกลับมาตีพิมพ์ใหม่อีกครั้งแต่ในการตีพิมพ์ครั้งนี้ภาพประกอบไม่ครบสมบูรณ์ จากนั้นจึงได้มีการนำเสนอออกมาในรูปแบบไฟล์เสียงแบบครบสมบูรณ์ทั้ง 5 เล่มผ่านทางช่องยูทูบ ชื่อ "พระเจอผี" และรายการ "ห้องสมุดหลังไมค์" ทางสถานีวิทยุไทยพีบีเอสเรดิโอออนไลน์ 
ต่อมาในปี 2566 เนื่องในวาระครบรอบ 120 ปีชาตกาลของครูเหม ทางมูลนิธิเหม เวชกร (ชื่อเดิม มูลนิธิบรมครู) ซึ่งเป็นมูลนิธิที่ดูแลลิขสิทธิ์ผลงานของครูเหมแต่เพียงผู้เดียวได้ลงนามในบันทึกข้อตกลงมอบหมายให้สำนักพิมพ์สามัญชนเป็นผู้จัดพิมพ์นิยายผีชุด ภูตผีปีศาจไทย ทั้ง 5 เล่มขึ้นใหม่จำนวน 107 เรื่องโดยเพิ่มภาพประกอบบางภาพที่มีการค้นพบในภายหลังเช่นเรื่อง ฉันคอยรักที่นี่ ยักษ์วัดแจ้ง อ้ายไพร่พิลาป เรากันเอง กรุงเทพแช่น้ำ เรื่องยุ่งของมนุษย์ มรดกบังคับ และเรื่องสั้นชุด ผีไทย จำนวน 6 เรื่องที่ตีพิมพ์แยกออกมาเข้าไป ใช้วิธีเรียงลำดับเรื่องใหม่ รวมถึงชำระต้นฉบับให้ถูกต้องสมบูรณ์ตามสำนวนที่ครูเหมเขียน
ตัวละคร.
โดยมีตัวละครที่เป็นตัวดำเนินเรื่องหลักทั้งหมด 7 ตัว ได้แก่
รายชื่อเรื่อง.
ผู้มาจากเมืองมืด.
 1 สำหรับเรื่อง ประตูผี นั้นเป็นเรื่องที่ได้ค้นพบต้นฉบับลายมือของครูเหมในภายหลังทางสำนักพิมพ์วิริยะจึงได้นำมาใส่เพิ่มเติมเป็นเรื่องสุดท้ายในชุด ผู้มาจากเมืองมืด ซึ่งในความเป็นจริงแล้วเรื่อง ประตูผี นั้นควรนำไปบรรจุไว้ในเล่ม ใครอยู่ในอากาศ พร้อมกับเรื่องอื่นๆ ของนายสิงห์โต 
 2 สำหรับตัวเลขที่ต่อท้ายชื่อเรื่องนั้นคือ จำนวนเรื่องที่ได้ถูกนำไปสร้างเป็นละครโทรทัศน์เรื่อง ผี! วิญญาณและความผูกพัน 
ใครอยู่ในอากาศ.
 3 สำหรับ 2 เรื่องสุดท้ายในเล่มใครอยู่ในอากาศเป็นที่เรื่องที่มาจากประสบการณ์จริงของครูเหมเองซึ่งได้ตีพิมพ์เป็นบทความลงในนิตยสาร โดยเป็นเรื่องที่ค้นพบทีหลังจึงได้นำมาตีพิมพ์เพิ่มเติม 
นอกจากนี้ยังมีเรื่องสั้นของครูเหมที่เคยตีพิมพ์แล้วเมื่อปี 2513 แต่ไม่ได้เข้ามารวมอยู่ในชุดภูตผีปีศาจไทยซึ่งได้มีการค้นพบต้นฉบับในภายหลังมีชื่อว่า "ชุดผีไทย" มีทั้งสิ้น 6 เรื่องได้แก่
แคสเปอร์ ตอลแปร์

แคสเปอร์ ตอลแปร์ รัสมูเซิน (เกิด 6 ตุลาคม ค.ศ. 1997) เป็นนักฟุตบอลชาวเดนมาร์ก ปัจจุบันลงเล่นในตำแหน่งกองหน้าให้กับเซบิยา สโมสรในลาลิกา จากการยืมตัวมาจากนิส และทีมชาติเดนมาร์ก
 "ณ วันที่ 5 กันยายน ค.ศ. 2022"
 "ณ วันที่ 5 กันยายน ค.ศ. 2022"
วอลเลย์บอลอาเซียนกรังด์ปรีซ์ 2019

วอลเลย์บอลอาเซียนกรังด์ปรีซ์ 2019 เป็นการแข่งขันวอลเลย์บอลอาเซียนกรังด์ปรีซ์ครั้งแรก โดยมีเวียดนาม ฟิลิปปินส์ อินโดนีเชีย และ ไทย เข้าร่วมการแข่งขันในครั้งนี้ โดยแบ่งการแข่งขันออกเป็น 2 สนาม สนามแรกจัดขึ้นที่เทอร์มินอล 21 นครราชสีมา ในประเทศไทย ระหว่างวันที่ 20 - 22 กันยายน พ.ศ. 2562 และสนามที่ 2 จัดขึ้นที่ศูนย์กีฬาซานตาโรซา ในฟิลิปปินส์ ระหว่างวันที่ 4 - 6 ตุลาคม พ.ศ. 2562
ปฏิทินการแข่งขัน.
รอบแรก.
การแข่งขันรอบแรกประกอบไปด้วย 4 ทีม แข่งขันกัน 1 กลุ่ม กลุ่มละ 4 ทีม ซึ่งแข่งขันทั้งหมด 8นัด โดยในแต่ละกลุ่มจะต้องทำการแข่งขันแบบพบกันหมด หาทีมที่ได้คะแนนเยอะที่สุด ทีมที่ได้คะแนนเยอะสุดเป็นแชมป์
อันดับการแข่งขัน.
สนามแรก.
<templatestyles src="Col-begin/styles.css"/>
สนามที่ 2.
<templatestyles src="Col-begin/styles.css"/>
รางวัล.
สนามแรก 
สนามที่สอง